תאריך:
	 ‏כ"ז תשרי תשע"ד
15 בספטמבר 2013	

להלן שאלות ותשובות למכרז  פומבי בין משרדי מס' 1/2013  לאספקת שירותי אחסון ומכירת כלי רכב ומיטלטלין, 
הובלה/ גרירה ו/או פריצה, עבור משרדי  רשות המסים בישראל, רשות האכיפה והגביה, המוסד לביטוח הלאומי ומשטרת ישראל
מס' השאלה	המסמך	מספר הסעיף	ס"ק	השאלה	תשובה	
1.	1. כללי/ טבלת ריכוז נתוני המסמך	סיור באתרי הפעילות		א. לאיזה אתרים הכוונה. האם באתרי המפעיל הנוכחי, או באתרי המציע.
ב.  במידה ומדובר באתרי המפעיל הנוכחי, אזי השאלה היא מדוע הסיור נערך לאחר המועד האחרון להגשת ההצעות ולא לפניהן כמקובל.
ג.  במידה ומדובר באתרי המציע, הרי מדובר בכ-חודש בלבד לאחר המועד האחרון להגשת ההצעות ולפני התארגנות המציע.	א. הכוונה לסיור באתרים המוצעים ע"י המציע לצורך מתן השירותים נשוא המכרז. 
ב. לא רלוונטי ראו תשובה לשאלה א'.
ג. אכן כך. מטרת סיור זה הינה התרשמות ראשונית מהתאמת האתר המוצע ומיקומו לצורכי מתן השירותים נשוא המכרז. למען הסר ספק יובהר כי ברור לעורך המכרז כי במועד זה האתר/ים יכולים שלא להיות מותאמים באופן מלא לכתוב בדרישות המכרז.
	
2.	1. . כללי	"יובהר כי רשות המסים בישראל עתידה לפרסם מכרז שידון באספקת שירותי שינוע, אחסנה ומכירה של טובין מאתרי כניסה לישראל ו/או מחסנים רשויים"
		א. האם הגשת הצעה למכרז הנוכחי היא תנאי להשתתפות במכרז רשות המיסים, גם במידה 
והמציע לא זכה במכרז הנוכחי.
ב. במידה ועל פי מכרז זה חייב הזוכה  הנוכחי לספק שירותים בעתיד גם לרשות 
המיסים, אזי על מה תהיה ההתמודדות במכרז רשות המיסים  ומדוע בכלל הצורך  במכרז נוסף כאשר קיים כבר זוכה במכרז  הנוכחי.
ג. בהנחה שהזוכה מחוייב על פי המכרז הנוכחי לספק שירותים גם לרשות המסים. מה יהא על שירותים נוספים שיהיה צורך לספק לרשות המיסים ואינם נכללים/מתומחרים  במכרז הנוכחי.  על מה   תהיה התמודדות ומי יהיו המתמודדים במקרה כזה.	א.	לא.
ב.	מדובר בשני מכרזים שונים. הערה זו באה להביא לתשומת ליבם של המציעים את דבר כוונת רשות המיסים לפרסם מכרז למתן שירותים דומים לטובין אשר מקורם שונה.
ג.	מדובר בשני מכרזים שונים.  אין קשר בינהם וכל אחד עומד בפני עצמו. למען הסר ספק יובהר כי מציע המעוניין לספק את השירותים נשוא המכרז העתיד להתפרסם ידרש לעמוד בכל התנאים והדרישות של אותו מכרז ולהגיש את הצעתו בהתאם לתנאים ולדרישות שיקבעו. אין כל קשר בין ההשתתפות במכרז זה להשתתפות למכרז שיפורסם.    
	
3.	3. תנאים מוקדמים	3. תנאים מוקדמים כלליים (תנאי סף)	3.1.3	במידה ומחסן נבנה לפני שנים רבות ואין בנמצא טופס 4. 
לעומת זאת קיים רשיון עסק המגדיר ומתאים לסוגי הפעילות הנדרשים במכרז. האם עדיין קיים צורך בטופס 4? 	כן. על המציע לצרף להצעתו רישיון עסק ככל שנדרש  וטופס 4.
	
4.		תנאי סף מיוחדים	3.5	לשם הבהרה, האם באיזורים נדרשים כמות וסוגי המחסנים הבאים:
באיזור הצפון- מחסן אחד למטלטלין ומחסן אחד לכלי רכב (כמוגדר באופציות).
באיזור המרכז- מחסן אחד למטלטלין ומחסן אחד לכלי רכב.
באיזור הדרום - שלושה מחסנים למטלטלין ושלושה לכלי רכב לפי הפירוט הבא:
 - מחסן אחד למטלטלין ומחסן אחד לכלי רכב    בגבולותיה המוניציפאליים של ירושלים           
 - מחסן אחד למטלטלין ומחסן אחד לכלי רכב
   אשדוד/באר שבע (כמוגדר באופציות).
- מחסן אחד למטלטלין ומחסן אחד לכלי רכב
  בעיר אילת	כן למען הסר ספק יובהר כי בשלושת האזורים ניתן להציע אתר ובו מחסן ומחסן כלי רכב יחד בכפוף לכך שהאתר עונה לדרישות המכרז הנוגעות הן למחסן והן למחסן כלי רכב.

	
5.	הסכם	7. אחריות	7.2	הספק יהיה אחראי על פי דין לכל נזק או אבדן בין ישיר ובין עקיף (מבקשים להוסיף על פי דין)	 מקובל. להלן הנוסח החדש של סעיף 7.2 להסכם:
"הספק יהיה אחראי על פי דין, לכל נזק או אבדן בין ישיר ובין עקיף שיגרמו תוך כדי אספקת השירותים נשוא מכרז זה, במישרין ו/או בעקיפין עקב רשלנות, מעשה או מחדל או בגין הפרת דרישות הסכם זה, שגרמה לנזק, בין ממשי ובין כלכלי, וינקוט בכל האמצעים המעשיים למניעתם." 
	
6.	הסכם	7. אחריות	7.3	איננו יכולים לפטור את המזמין ועורך המכרז מאחריות לנזקים לצדדים שלישיים. אנחנו יכולים לפטור אותם מאחריות לנזקים לרכוש שלנו ומאחריות לנזקים אחרים שלנו. 
	 אין שינוי בנוסח הסעיף. 	
7.	הסכם	7. אחריות	7.4	 "המכרז ו/או למזמין ו/או לשפותם את הסכום שישולם על ידם בצירוף כל הוצאה סבירה אשר הוצאה על ידי עורך המכרז ו/או המזמין, לרבות הוצאות משפטיות, ואותו סכום יראוהו כחוב המגיע לעורך המכרז ו/או למזמין מהספק לפי הסכם זה". התחייבות זו של הספק מותנית בקבלת הודעה בזמן על התביעה, במתן אפשרות להתגונן גם בשם המזמין ובשיתוף פעולה עם הספק בהגנה בפני התביעה.

מבקשים לתקן/להתייחס למודגש באדום.	אחרי סעיף 7.4 להסכם יבוא "   הודעה על כל דרישה ו/או תביעה כאמור תימסר לספק על ידי עורך המכרז או המזמין. עורך המכרז או המזמין מתחייב לשתף פעולה באופן סביר עם הספק. עורך המכרז ו/או המזמין מתחייבים להודיע לספק על כוונתם  להודות בתביעה או להכיר בחבותם, או להתפשר. 
לא הודיע הספק לעורך המכרז או למזמין על הסכמתו או על אי הסכמתו כאמור בתוך 7 ימים (או תוך פרק זמן קצר יותר במידה ומתחייב הדבר על פי נסיבות העניין) מהמועד שנתבקש לכך ע"י עורך המכרז או המזמין, יראו בכך כאילו נתן הספק את הסכמתו לפשרה או הודאה כאמור על פי העניין. הספק יהיה רשאי להתגונן מפני דרישה ו/או תביעה כאמור, אם יבחר לעשות כן, על חשבונו ולצד עורך המכרז ו/או המזמין ו/או מי מטעמם.

ההתחייבות לפי סעיף זה הינה בלתי חוזרת ותעמוד בתוקף גם לאחר סיום תוקפו של הסכם זה, ללא הגבלת זמן. חתימה על הסכם זה כמוה כחתימה על כתב התחייבות לשיפוי והיא תחול על נזק שהספק אחראי על פי הסכם זה ועל פי דין וכן על נזק שייגרם עקב אי מילוי הוראות הסכם זה ו/או הנספחים ע"י הספק ו/או מי מטעמו."
	
8.	הסכם	8. ביטוח 	8.1	במסגרת פעילותו בתחום האחסנה , לספק קיימות פוליסות המבטחות את כלל הפעילות השוטפת שלו ולא בפוליסות ייעודיות לביטוח הפעילות נשוא מכרז זה- נא התייחסותכם.
	 דרישות הביטוח יכולות להיות במסגרת הפוליסות המבטחות את כלל הפעילות של הספק בכפוף להיתאמותן לכלול את הנדרש  במסגרת סעיף הביטוח	
9.	הסכם	8. ביטוח	8.3.4	הכסוי לפריקה וטעינה יהיה במסגרת פוליסות אחרות. 
	אפשרי, בתנאי שהכיסוי הביטוחי במסגרת אותן פוליסות אחרות לא יהיה נחות מהכיסוי על פי פוליסת ביטוח אחריות כלפי צד שלישי על פי תנאי ביט.	
10	הסכם	8. ביטוח	8.3.6	יכול להיות גם בפוליסה נפרדת אבל להרחבה זו אין צורך בגבול אחריות של 2,500,000$.
	יישאר בגבול אחריות הנדרש. מדובר במכרז בהיקף גדול.	
11.	הסכם	8. ביטוח	8.4.1	הספק יבטח כלי רכב ומיטלטלין שנמסרו לחזקתו  על ידי המזמין  [איך נדע באיזה סכום יש לבטח את המלאי?]במסגרת ההסכם והנמצא במחסנים/מחסני כלי רכב  שבניהולו בביטוח אש מורחב בערכי כינון כולל נזקי טבע , רעידת אדמה, וסיכוני פריצה  ושוד.  [אנו מניחים שלפריצה ושוד יספיק ביטוח על בסיס נזק ראשון. אם כן באיזה סכום?]
	א. ביטוח המלאי – על פי הערכת שמאי ביטוח.
ב. פריצה ושוד יכול להיות על בסיס נזק ראשון. גבול האחריות לביטוח נזק ראשון יקבע ע"י הספק בהתאם להיקף  כלי הרכב והמיטלטלין והסיכון לגביהם.
	
12.	הסכם	8. ביטוח	8.5.2	גבול האחריות [באיזה סכום?]על בסיס נזק ראשון לכל העברה, ישקף את ערך כלי הרכב והמיטלטלין  המועברת בכל כלי רכב. 
	כן בוודאי, הסעיף האמור מאפשר את האופציה האמורה, לצורך כך קיים טופס האישור לקיום ביטוחים  המצורף כנספח יא'.	
13.	הסכם	8. ביטוח	8.7.3	האם ניתן להמציא אישורי ביטוח במקום פוליסות
	הדרישה הינה להמצאת אישור קיום ביטוחים כנדרש בנספח י"א למסמכי המכרז.	
14.	מכרז	4.4	עמוד 8	האם נדרש כתנאי סף להציג הסכם שכירות בו תוקף ההסכם הנו עד לשנת 2024 ללא זכות כלשהי לביטול ההסכם? כנ"ל לגבי סעיף 4.5.	דרישת עורך המכרז היא להסכם שכירות לתקופה של 10 שנים החל מיום 1.7.2014 ועד ליום 30.6.2024. אולם המציעים רשאים להמציא הסכם שכירות בתוקף ל-5 שנים החל מיום 1.7.2014 עד ליום 30.6.2019 עם אופציה להארכה שנתית של המציע בלבד עד חמש שנים נוספות ( סה"כ 10 שנים) , אופציה אשר תמומש ע"י המציע בהתאם לדרישת עורך המכרז.
	
15.	מכרז	3.5.1	3.5.1.1	לא ברור לנו הסעיף. האם ניתן להציע מחסן בצפון באזור א' ומחסן רכב באזור ב' (או להיפך) והכל תחת הצעה אחת? האם יהיו או יכולים להיות שני זוכים שונים לאזור הצפון ו/או הדרום בהתאמה? נבקש הבהרה לסעיף זה.	עדיפות עורך המכרז הינה כי המחסן ומחסן כלי הרכב ימוקמו  באזור הצפון באותו תת אזור  א' או ב'.  עם זאת אין מניעה כי המציע יציע מחסן בתת אזור א' ומחסן כלי רכב בתת אזור ב' או להיפך.

בכוונת המזמין לבחור זוכה אחד בלבד לכל אזור.
	
16.	מכרז	16.2	עמוד 56	כיצד מתיישבת שמירת הסודיות הנדרשת במכרז עם העברת והרצת כל הנתונים בין הרשויות במכרז (עיקרון הפרדת הרשויות)?
	כוונת סעיף 16 להסכם הינה שמירת סודיות בין עורך המכרז על משרדיו לבין הספק שיבחר כמציע זוכה במכרז דנן. 
	
17.	נספח ג1			מה הם הפונקציות במערכת "יונה"? 

	ראה נספח ג'1  סעיף 3.יובהר כי מטרת המערכת הינה לענות על צורכי עורך המכרז ו/או המשרדים המזמינים. 
המערכת הינה בשלבי פיתוח וכשתושלם תוצג בפני הזוכה/ים במכרז.
	
18.	נספח ג1	3.4.2	68	איזה רכיבים צריכים להיות במערכת המיחשוב של 
הספק?	אין דרישות ספציפיות מעבר לנדרש בנספח ג'1 סעיף 3. 	
 19.		2.2.4		המזמין יכול לדרוש שמירה 24 שעות ביממה לפי איזה קריטריון?	בסעיף 2.2.4  הדרישה לאבטחה פיזית חמושה הנה במקרים חריגים בלבד.
 	
20.				עלות ממשק ממערכת יונה למערכת המחסנים ע"פ אתר או ספק?	הממשק לפי ספק בהנחה שלספק יש מערכת אחת. במידה ויש לו יותר ממערכת אחת (למשל מערכת שונה בכל אתר/מחסן ) צריך להתאים את הממשק  מול כל מערכת.
	
21.				אין התייחסות במכרז לרכבי כונס. האם הם מחוייבים להגיע לאתר הספק הזוכה?
	לא, אבל במידה והם כן מגיעים, הספק הזוכה מחויב להודיע לנציג ההוצל"פ על רכבי כינוס הנמצאים באתר.	
22.				באיזה מערכת מיחשוב המציעים במכרז מקלידים את ההצעות?
	מערכת יונה	
23.	הסכם	3.5		כיצד מתיישב הסעיף הנ"ל בו המזמין רשאי לבטל מכל סיבה שהיא ההסכם בתוך 90 יום, עם הדרישה בהמשך המכרז להסכמי שכירות והשקעות גדולות אחרות עד שנת 2024 שעל הספק להציב למזמין על פי המכרז?
	אין שינוי במסמכי המכרז עם זאת ראו תשובת עורך המכרז לשאלה מספר 14. 	
24.	מכרז	5.7.6	עמוד 22	בתוך איזה פרק זמן כשיר שני כהגדרתו במכרז, יצטרך להתארגן במצב של זכיה במכרז? 
	עד 6 חודשים מהיום שבו הכשיר השני יוכרז כזוכה במכרז ע"י וועדת המכרזים. 	
25.				האם הבנתי נכון שמי שמגיש הצעה לאזור דרום חייב להמציא מחסן ומחסן מיטלטלין גם באילת וגם בנוסף בשני אזורים אחד בכל תת אזור?
	כן	
26.				לגבי הדרישות ממערכת המידע,אשמח לקבל יותר פירוט מה בדיוק נדרש לפתח כדי להעריך את המשמעויות. 
	אין שינוי ממסמכי המכרז	
27.				האם ניתן לתכנן סיור שבו נראה בדיוק את מערכת יונה כדי להבין מה נדרש להתאים.	ראה תשובה לשאלה מספר 17.	
28.				האם יש תקופת חפיפה בין המפעיל היום לזוכה החדש.	אין תקופת חפיפה בין הספק שיזכה במכרז לבין הספק הקיים עם זאת מופנית תשומת לב המציעים להגדרת המונח "טובין" במסמכי המכרז לפיה "טובין -  כלי רכב ו/או מיטלטלין ו/או מיטלטלין יקר ערך לפי העניין  שהמזמין מכוח הסמכויות המוענקות לו עפ"י דין  מבקש מהספק לקבל לגביהם את השירותים כולם או חלקם לרבות הטובין אשר יקלטו ע"י הספק מהספק הנוכחי."
	
29. 				אנא שלחו גם במייל את הזימון לסיורים
	אין שינוי במסמכי המכרז
	
30.	תנאי המכרז (כללי)	טבלת הגדרות	הגדרת "מציע"	האם המציע יכול להיות שותפות עסקית של שתי חברות באותה בעלות וחברה שלישית שהצטרפה לצורך מכרז זה (לא קבלנות משנה), לצורך הוכחת ניסיון המציע בניהול ותפעול מחסן/מחסן כלי רכב,כאמור בתנאי הסף שבסעיף 3.2 בעמ' 14 לתנאי הסף המיוחדים.
	כן, בכפוף לאמור בסעיף 3.11 שבעמוד 12 במסמכי המכרז.	
31.	תנאי המכרז (כללי)	טבלת הגדרות	הגדרת "מחסן"	היות וחלק מהמציעים הפעילו מחסנים למכירת מיטלטלין ומחסנים למכירת רכבים כמקשה (מחסן) אחת, האם ניתן להגדיר מחדש כך שהמחסן יכלול גם מיטלטלין וגם רכב?
	ראה תשובה לשאלה מספר 4.	
32.	נוסח הפרסום	4	4.4 ו- 4.5	האם ניתן לאחד בין הסעיפים או לחילופין, האם ניתן להוסיף בסעיף 4.4 לאחר המילה "מציע" את המילים "קבלן משנה מטעמו" בדומה לסעיף 4.5?
	אין שינוי במסמכי המכרז	
33.	נוסח הפרסום	5.	5.1	האם לאחר המילה "מציע" ניתן להוסיף את המילים "קבלן משנה מטעמו"?
	אין שינוי במסמכי המכרז	
34.	תנאי סף מיוחדים	3.2	3.2	בין התיבות "ניהול ותפעול מחסן" ל- "חניון כלי רכב" מסומן קו אלכסוני ("/"). האם משמעות הקו האלכסוני היא כמו המילה "או", משמע, כי לצורך עמידה בתנאי הסף הראשון,די בניסיון בניהול ותפעול מחסן (כגון: מחסן מעוקלים שאינם כלי רכב), ולאו  דווקא ניסיון ניהול ותפעול חניון כלי רכב של לפחות 150 מקומות אחסון. האם מדובר בשתי חלופות להוכחת הניסיון הנדרש בסעיף 3.2 הנ"ל?
אם התשובה חיובית, האם אין בסעיף 3.2 הנ"ל משום סתירה להגדרת תנאי הסף בסעיף 5.1, בעמ' 9 לתנאי המכרז (שבו לא מוגדרת החלופה של "ניהול ותפעול מחסן")? 
	כוונת עורך המכרז בסעיף 3.2 בתנאי הסף המיוחדים לביטוי " מחסן /חניון כלי רכב " היא: " מחסן כלי רכב או חניון כלי רכב".	
35.	תנאי סף מיוחדים	3.4	3.4.1	דרישת הניסיון הנדרשת מהמנהל גבוהה מדרישת הניסיון הנדרשת מהמציע, לפיכך מבוקש לבצע את ההתאמה כך שתקופת הניסיון של המנהל תותאם לזו של המציע.
	מקובל. להלן ניסוח מעודכן לסעיף 3.4.1. לתנאי סף מיוחדים:" על מנהל הפעילות מטעם המציע, להיות בעל ניסיון בניהול שירותי אחסנה של לפחות 3 שנים, ובעל ניסיון בניהול צוות עובדים. למען הסר ספק יובהר כי יידרש מנהל פעילות לכל אחד משלושת אזורי השירות (צפון, מרכז, דורם) "	
36.	תנאי סף מיוחדים	3.1	3.4.2 ו- 3.4.6	האם המונח "מערכת ממוחשבת" שבסעיף 3.4.2 זהה למונח "מערכת מידע שבסעיף 3.4.6, כך שהמציע יכול להתחייב, כי עד למועד תחילת מתן השירות, תהיה בבעלותו "מערכת ממוחשבת ייעודית לניהול מחסן"?
	כן. המונח בסעיף 3.4.2 " מערכת ממוחשבת" זהה למונח " מערכת מידע" שבסעיף 3.4.6	
37.	תנאים כלליים	5.7	5.7.6	האם בחירה "בכשיר ראשון ובכשיר שני בכל אחד מהאזורים" , משמעה, כי עורך המכרז שומר לעצמו את הזכות לפצל את הזכייה בין שני מציעים באותו אזור גיאוגרפי?
אם התשובה חיובית – האם אין בכך משום סתירה לאמור בסעיף 4.1.1 לתנאים הכלליים (בעמ' 18)?
	לא. בכוונת עורך המכרז לבחור זוכה יחיד לכל אזור. ( צפון, מרכז, דרום). 
היה והזוכה במכרז מסיבה כלשהי לא יעמוד בהתחייבויותיו רשאי עורך המכרז להכריז על ההצעה של המציע אשר הוכרז כ"כשיר שני" כזוכה במכרז.  	
38.	שאלון פרטי הספק	5 (לשאלון)	5.1	האם מתן שירותי אחסנה של כלי – רכב (במסגרת הליכי גבייה מנהליים), המסופקים ללקוחות (גופים ציבוריים), באמצעות קבלני משנה, תוך שהמציע אחראי על מצבת הרכבים המאוחסנים ומנהל  אותה (מטפל באחסון הרכבים ובשחרורם, דיווחם וכיוצ"ב) יכול להיחשב כניסיון במתן שירותי אחסנה של כלי – רכב לצורכי המכרז?
	
על המציע להוכיח את עמידתו בתנאי הסף  כאמור בסעיף 3.2 לפרק תנאי סף מיוחדים למכרז עמוד 14, ללא שום קשר לדרישות הנוגעות לבעלות או חכירה לדורות או השכרה או בעל אופציה של המחסן כלי רכב. 	
39.	שאלון פרטי הספק	5 (לשאלון)		יש להוסיף את המילים "קבלן משנה מטעמו" ולהפחית את שנות הניסיון מהטעמים המפורטים לעיל. כמו כן, נבקש להבהיר האם "לקוח" יכול להיות רשות/מועצה מקומית/משרד עו"ד/חברה פרטית?
	אין שינוי במסמכי המכרז.
לעניין "לקוח"- המשמעות היא כל "גוף" .	
40. 	מפרט השירותים	3.6	3.6.9	מבקשים לאשר תשלום בגובה של 50% מהצעת המציע וזאת לנוכח העלויות הכרוכות באחסנתם ותחזוקתם של הטובין.	אין שינוי במסמכי המכרז. 	
41.	התמורה לספק בגין מתן השירותים	1	1.4	אישור על ביצוע המכירה ניתן על ידי המזמין וככל שיתעכב במתן ההנחיה יגרום לעלויות בשל אחזקת שטחי אחסון ותחזוקתם. לפיכך נבקש לקבוע כי האישור למכירה יינתן תוך 20 ימים מיום האחסנה ועיכוב מעבר למועד זה יחייב את המזמין בחיוב נוסף לעמלת המכירה בהתאם להצעת המחיר הנקובה בהצעת המציע.
	אין שינוי במסמכי המכרז.	
42.	תהליכי העבודה	3.3	3.3.1	האם ניתן להוסיף כי המאוחסנים ישוחררו לאחר "תשלום מלוא הוצאות הספק"?	אין שינוי בנוסח סעיף 3.3.1 במסמכי המכרז. עם זאת הרינו להפנותכם לאמור בסעיף 3.3.4 
	
43.	תהליכי העבודה	3.3	3.3.4	מה קורה במידה ומוצא לספק "אישור פוטר" ומי נושא בהוצאות הספק במקרה כזה? מבוקש להבהיר כי במקרה כזה, המזמין יישא בהוצאות הספק.	במקרי של שחרור טובין באישור פטור מאת הגורם המוסמך מטעם המזמין הרלוונטי לתשלום הוצאות הספק, ישולמו ההוצאות על ידי המשרד המזמין.	
44.	1. כללי/ טבלת ריכוז נתוני המסמך	סיור באתרי הפעילות		לסיור באתרי הפעילות ישנה חשיבות גדולה לצורך הגשת ההצעות, לכן לא ברור מדוע הסיור יערך לאחר מועד ההגשה ולא לפניו כמקובל. נבקש לשקול את הנושא ולקיים את הסיור זמן סביר לפני המועד הסופי להגשת ההצעות.	ראה תשובה לשאלה מספר 1.	

בעת הגשת ההצעה, על המציע להגיש כחלק מהצעתו את מסמך השאלות והתשובות חתום על ידו.